Ikooninurk
Ikooninurk (setu keeles pühäsenulk, vene keeles красный угол) on õigeusule omane nurk toas, mis on sisustatud kristluse sümbolitega ning kus palvetatakse ja ülistatakse pühakuid. Ikooninurgas olev pühak peaks kaitsma kodu ja selle liikmeid. Nurgale oma omane ikoon, mis on tavaliselt paigutatud riiulile või pandud seinale rippuma. Tänapäeval on kohati ikooninurk levinud Balkani maades, õigeusklikes riikides ja Venemaal. Eestis on ikooninurk oluline osa setode ja vanausuliste usulisest traditsioonist ning on kasutusel tänapäevalgi.